EkBass/fiwiki-20250220-pages-articles huggingface dataset:
Saxdor

Saxdor on suomalainen venevalmistaja. Saxdorin pääkonttori on Helsingissä, mutta veneet rakennetaan Puolassa Elkin kaupungissa käsityönä Saxdorin omalla tehtaalla, ja toisella tehtalla, joka sijaitsee Suomessa Luodon kunnassa. Saxdorin perusti Sakari Mattila vuonna 2019. Neljässä vuodessa liikevaihto kasvoi 73 miljoonaan. Saxdorin tehtailla on 620 työntekijää (2024) . Yrityksen nimi on yhdistelmä Mattilan edellisten yritysten nimistä: ensimmäinen kirjain s tulee Sakarista, ax tulee Axoparista ja dor Aquadorista. Yrityksen tuotannosta yli 98 prosenttia menee ulkomaille. Saxdor-veneitä myydään 50:ssä maassa, esimerkiksi Yhdysvalloissa MarineMaxin 80:ssä liikkeessä. Saxdorin mallien pääsuunnittelija on Sakari Mattila, jonka suunnittelukumppaneina ovat olleet Vom Design ja Alfa Creations Sloveniasta. Saxdor Yachtsin pääomistaja on Sakari Mattila perheineen. Muut osakkaat ovat yrityksen toimiva johto sekä United Bankersin Private Investment Officen sijoittajasyndikaatti. == Historia == Saxdor-veneiden tuotanto alkoi vuoden 2020 maaliskuussa kuusimetrisistä, noin 2,3 metriä leveistä Saxdor 200 -avoveneistä, jotka muistuttivat vesijettejä. Veneen suunnittelusta vastasi Japec ja Jernej Jakopinin J&J; Design. Yritys tuli markkinoille samana päivänä, kun Suomi sulkeutui koronan vuoksi maaliskuussa 2020. Ensimmäisen vuoden liikevaihto oli 4 632 000 euroa. Ensimmäisen toimintavuotensa aikana Saxdor voitti Best of Boats 2020- ja European Power Boat of the Year 2021 -palkinnot sekä Motor Boats Award 2021 -ehdokkuuden. Vuosi Liikevaihto Liikevoitto Liikevoitto% Henkilöstöä Lähde 2020 4632000 -375000 -8,1 % - 2021 18605000 243000 1,3 % 6 2022 36826000 771000 2,1 % 7 2023 72989000 494000 0,7 % 9 Vuonna 2021 yrityksen liikevaihto oli 18 605 000 euroa. Saxdor rakennutti Puolaan oman kymmenen miljoonan euron venetehtaan vuonna 2022. Veneitä valmistui 60–75 kuukaudessa. Työntekijöitä oli 335. Saxdorin vene palkittiin Motor Boat of the Year 2022 -palkinnolla. Vuoden 2022 liikevaihto oli 36 836 000 euroa. Seuraavana vuonna se kasvoi 72 989 000 euroon. Vuoteen 2023 mennessä yritys oli valmistanut 1500 venettä. Vuonna 2023 Saxdorilla oli 450 työntekijää, joista noin 420 Puolassa. Vuoden 2024 Motor Boat Awards -palkintojen urheiluveneiden sarjassa palkittiin tällä kertaa Saxdor 270 GTO. Vuoteen 2024 mennessä tehdas oli valmistanut 2000 venettä. Saxdor suunnitteli aloittavansa veneiden tuotannon Yhdysvalloissa, mutta hanke kariutui. Sen sijaan Saxdor aloitti tuotannon Suomessa, Luodon kunnassa, entisessä Baltic Yachtsin hallissa. Luodossa valmistetaan yrityksen suurimmat, 40- ja 46-jalkaiset veneet. Ensimmäinen Luodossa valmistettu vene oli 40-jalkainen Saxdor 400, joka valmistui lokakuussa 2024. Saxdorilla on Luodossa reilut kaksikymmentä työntekijää ja Puolassa noin 600. == Lähteet == Luokka:Suomalaiset veneenvalmistajat Luokka:Luoto
Husøy (Træna)

Husøy on taajama Husøyan saarella Trænan kunnassa Nordlandin läänissä Norjassa ja kuntansa hallinnollinen keskus. Taajaman pinta-ala on 0,4 neliökilometriä ja asukasluku 382 vuonna 2023. ==Lähteet== ==Aiheesta muualla== Luokka:Norjan taajamat Luokka:Træna
Husøy

Husøy voi tarkoittaa seuraavia: * Husøy, taajama Senjan kunnassa Norjassa * Husøy, taajama Trænan kunnassa Norjassa
Trænan majakka

Trænan majakka () on Trænan kunnassa Nordlandin läänissä Norjassa sijaitseva majakka. Se perustettiin vuonna 1877 ja automatisoitiin sekä jätettiin miehittämättömäksi 1974. ==Lähteet== ==Aiheesta muualla== Luokka:Norjan majakat majakka
Sanna (saari)

Sanna (myös muodossa Sanda) on Norjan Nordlandin läänissä sijaitsevan Trænan kunnan pinta-alaltaan suurin saari. Vuonna 2016 siellä oli yksi vakituinen asukas. Saaren maamerkkinä on Trænstaven-vuori, joka on koko kunnan korkein kohta. Kesäisin Sannalla järjestetään Trænafestivalen-musiikkitapahtuma, jossa esiintyy sekä norjalaisia että ulkomaisia artisteja. ==Lähteet== ==Aiheesta muualla== Luokka:Norjan saaret Luokka:Træna
Trænstaven

Trænstaven on Sannan saarella Trænan kunnassa Nordlandin läänissä Norjassa sijaitseva vuori. Se on 338 metrillään kunnan korkein kohta ja tunnettu maamerkki. ==Lähteet== ==Aiheesta muualla== Luokka:Nordlandin läänin vuoret Luokka:Træna
Johan Henrik Nebelong

Johan Henrik Nebelong (20. heinäkuuta 1817 Kööpenhamina – 2. maaliskuuta 1871 Kööpenhamina) oli tanskalainen arkkitehti, joka työskenteli Norjassa vuosina 1840–1859. Hän toimi Hans Ditlev Franciscus Linstowin apulaisena Oslon kuninkaallisen linnan suunnittelussa. Tunnettuja Nebelongin omia töitä ovat muun muassa Oscarshall Oslossa ja Bergenin museon luonnontieteellisen kokoelman rakennus. ==Töitä== Rosenkrantz gate 7.jpg|Rosenkrantz’ gate 7 (1847) Oscarshall 20090906-5.JPG|Oscarshall (1852) Naturhist saml.jpg|Bergenin museo (1867) ==Lähteet== ==Aiheesta muualla== Luokka:Tanskalaiset arkkitehdit Luokka:Vuonna 1817 syntyneet Luokka:Vuonna 1871 kuolleet
Oscarshall

Oscarshall on Bygdøyn niemellä Oslossa sijaitseva linnamainen palatsi, jonka Ruotsi-Norjan kuningas Oskar I rakennutti vuosina 1847–1852. Sen suunnitteli tanskalainen arkkitehti Johan Henrik Nebelong. Rakennuksen omistaa Norjan valtio, ja se on kulloisenkin monarkin käytettävissä. Oscarshall toimii myös museona ja on avoinna yleisölle. ==Lähteet== ==Aiheesta muualla== Luokka:Oslon rakennukset ja rakennelmat Luokka:Norjan kotimuseot Luokka:Norjan palatsit
606 (purjevenetyyppi)

606 on ruotsalaisen Pelle Pettersonin vuonna 1969 suunnittelema klassinen purjevene. Venettä voi purjehtia kahden tai kolmen hengen miehistöllä. Veneitä rakentaa ahvenanmaalainen Baltic Produkter Ab. Niitä on rakennettu noin 600 kappaletta, joista useimmat ovat Ruotsissa. == Lähteet == == Aiheesta muualla == * https://606.fi * 606-luokka - Suomen Purjehdus ja Veneily ry:n (SPV) Suomen Mestaruuskilpailujen säännöt Luokka:Köliveneet
Alppikengistä jäljet vain jää

Alppikengistä jäljet vain jää on kirjailija Erkki Eklundin kirjoittamasta kirjasta dramatisoitu televisiosarja vuodelta 1973. Se kertoo Saksalaisesta sotilaskarkurista 1944 Suomen Lapissa. ==Näyttelijät== *Eduard Wegrostek *Peter Michel-Bernhard ==Julkaisut== Sarjasta ei ole tehty julkaisuja. Sarja on näytetty YLE:llä vain kaksi kertaa. 1973 ja uudestaan 1993 ruotsinkielisenä. Luokka:Suomalaiset draamasarjat Luokka:Romaaneihin perustuvat televisiosarjat Luokka:1970-luvun televisiosarjat
Hedelmäsalaatti

Hedelmäsalaatti on hedelmistä koostuva jälkiruoka, joka usein sisältää myös marjoja, sokerilientä tai mehua. Se sopii myös välipalana syötäväksi. Sitä voidaan tarjoilla vaikka kermavaahdon tai vaahtoutuvan vaniljakastikeen kanssa. Hedelmäsalaatti sisältää joskus myös hunajaa ja sitä voidaan maustaa esimerkiksi inkiväärillä tai pomeranssilla. Hedelmäsalaattia voidaan tarjoilla paitsi kulhoissa, myös maljoissa. Sen päälle laitetaan joskus myös sorbettia. Hedelmäsalaattia koristellaan yrttien lehdillä, kuten sitruunamelissan tai mintun lehdillä. == Lähteet == Luokka:Jälkiruoat Luokka:Salaatit
Qiziltepa

Qiziltepa (uzb. kyrill. Қизилтепа, ) on kaupunki ja Qiziltepan piirin hallinnollinen keskus Navoiyn alueella Uzbekistanissa. Se sijaitsee 54 kilometriä Navoiysta länteen. Kaupungissa oli 12 200 asukasta vuonna 2016. Qiziltepan kautta kulkee Taškentin ja Buharan välinen maantie ja rautatie. Kaupungissa on puuvillankäsittelylaitos, tiilitehdas, mylly ja öljyvarasto. Lähistöllä Vangʻozin kylässä sijaitsee 1500-luvulla rakennettu Toshmasjidin moskeija minareetteinen. ==Lähteet== Luokka:Navoiyn alue Luokka:Uzbekistanin kaupungit
Kaksi rakkainta

Kaksi rakkainta on suomalaislaulaja Markku Aron 12. studioalbumi vuodelta 1990. Levy sisältää pääasiassa Kassu Halosen ja Kisu Jernströmin säveltämää suomalaista iskelmämusiikkia. Kaikki sanoitukset ovat Vexi Salmen käsialaa. Levyn tunnetuin kappale on avaus- ja nimiraita ”Kaksi rakkainta”, joka ylsi parhaimmillaan radiosoittolistan ensimmäisellä sijalle. Albumi julkaistiin Flamingo-levymerkillä vinyyli- ja CD-levyinä sekä C-kasettina. == Kappaleet == Kaikkien kappaleiden sävellykset K. Halonen – K. Jernström, ellei toisin mainita. Kaikkien kappaleiden sanoitukset tehnyt V. Salmi ja sovitukset Kassu Halonen. === A-puoli === # # # # # === B-puoli === # * # # # # LP-levyn (FGL 4042) takakannen tiedot. == Tekijät == === Muusikoita === * Markku Aro – laulu * Juha Björninen – kitarat (2–10) * Kassu Halonen – kapellimestari === Tuotanto === * Jari Laasanen – äänitys ja miksaus (MTV-studiot) * Erik Uddström – valokuvat ja ulkoasu * Kassu Halonen – tuottaja * Kisu Jernström – tuottaja == Lähteet == == Aiheesta muualla == * Albumi äänitetietokannassa (Fono.fi) * Albumi Discogsissa Luokka:Vuoden 1990 albumit Luokka:Markku Aron albumit Luokka:Kassu Halosen tuottamat albumit Luokka:Kisu Jernströmin tuottamat albumit
Venäjän federaation oikeusministeriö

Venäjän federaation oikeusministeriö () on Venäjän federaation ministeriö. == Ministerit == * 1991–1993: Nikolai Fjodorov * 1993–1994: Juri Kalmykov * 1995–1997: Valentin Kovaljov * 1997–1998: Sergei Stepašin * 1998-1999: Pavel Krašeninnikov * 1999–2006: Juri Tšaika * 2006–2008: Vladimir Ustinov * 2008–2020: Aleksandr Konovalov * 2020– Konstantin Tšuitšenko ==Aiheesta muualla== Luokka:Venäjän ministeriöt
Venäjän federaation sisäministeriö

Venäjän federaation sisäministeriö () on Venäjän federaation ministeriö. == Ministerit == * 1992–1995: Viktor Jerin * 1995–1998: Anatoli Kulikov * 1998-1999: Sergei Stepašin * 1999–2001: Vladimir Rušailo * 2001–2003: Boris Gryzlov * 2003–2012: Rašid Nurgalijev * 2012– Vladimir Kolokoltsev ==Aiheesta muualla== Luokka:Venäjän ministeriöt
Venäjän federaation terveysministeriö

Venäjän federaation terveysministeriö () on Venäjän federaation ministeriö. == Ministerit == * 2012–2020: Veronika Skvortsova * 2020– Mihail Muraško ==Aiheesta muualla== Luokka:Venäjän ministeriöt Luokka:Terveysministeriöt
Cabinda (kaupunki)

Cabinda, joka tunnetaan myös nimellä Chioua, on kaupunki ja kunta, joka sijaitsee Cabindan maakunnassa Angolan eksklaavissa. Cabindan kaupungissa asui vuoden 2014 väestönlaskennassa 550 000 ja kunnassa 624 646. Kaupungin asukkaat tunnetaan nimellä Cabindas tai Fiotes. Cabinda, koska se on lähellä runsaita öljyvaroja, toimii yhtenä Angolan tärkeimmistä öljysatamista. == Historia == Portugalilaiset perustivat kaupungin vuonna 1883 Simulambucon sopimuksen allekirjoittamisen jälkeen, samaan aikaan kuin Berliinin konferenssi. Cabinda oli Brasilian orjien lähtöpaikka. Lähistöllä on huomattavia offshore- öljyvarantoja. == Maantieto == Cabinda sijaitsee Atlantin valtameren rannikolla Cabindan maakunnan eteläosassa ja sijaitsee Bele-joen oikealla rannalla. Cabinda sijaitsee 56 kilometriä pohjoiseen Moandasta (Kongon Demokraattinen Tasavalta), 70 kilometriä pohjoiseen Kongo-joen suistosta ja 137 kilometriä etelään Pointe-Noiresta (Kongon Tasavalta) == Piirit == Cabindan kaupunki on jaettu kolmeen piiriin eli comunaan: Cabinda, kaupungin istuin, jossa 88,6% väestöstä on. Malembo 3,1 Tando-Zinze 8,3% == Koulutus ja tiede == Cabindassa on kaksi julkista korkeakoulua, nimittäin 11 de Novembro University ja Cabindan kasvatustieteiden korkeakoulu. Lisäksi sillä on Lusíadan yliopiston ja Angolan yksityisen yliopiston kampukset. == Kulttuuri == Kaupungin väestöllä on omaleimainen kulttuuri pukeutumisesta ja syömisestä perinteisiin rituaaleihin, erityisesti Chicumbeen ja juhlittuihin Bakamas do Tchizon seremonioihin. Se on perinteinen rituaali, joka mahdollistaa vuorovaikutuksen jumalien elävien ja okkulttisten henkien ja jumalien välillä. Esivanhemmat, mikä varmistaa sovinnon kuolleiden ja elävien välillä. Luokka:Angolan kaupungit
Venäjän federaation kulttuuriministeriö

Venäjän federaation kulttuuriministeriö () on Venäjän federaation ministeriö. == Ministerit == * 2008–2012: Aleksandr Avdejev * 2012–2020: Vladimir Medinski * 2020– Olga Ljubimova ==Aiheesta muualla== Luokka:Venäjän ministeriöt
Venäjän federaation opetusministeriö

Venäjän federaation opetusministeriö () on Venäjän federaation ministeriö. == Ministerit == * 2018–2020: Olga Vasiljeva * 2020– Sergei Kravtsov ==Aiheesta muualla== Luokka:Venäjän ministeriöt
Venäjän federaation luonnonvara- ja ympäristöministeriö

Venäjän federaation luonnonvara- ja ympäristöministeriö () on Venäjän federaation ministeriö. == Ministerit == * 2004–2012: Juri Trutnev * 2012–2018: Sergei Donskoi * 2018–2020: Dmitri Kobylkin * 2020– Aleksandr Kozlov ==Aiheesta muualla== Luokka:Venäjän ministeriöt
Venäjän federaation kauppa- ja teollisuusministeriö

Venäjän federaation kauppa- ja teollisuusministeriö () on Venäjän federaation ministeriö. == Ministerit == * 2004–2012: Viktor Hristenko * 2012–2024: Denis Manturov * 2024– Anton Alihanov ==Aiheesta muualla== Luokka:Venäjän ministeriöt
Venäjän federaation rakennus-, asunto- ja yleishyödyllisyysministeriö

Venäjän federaation rakennus-, asunto- ja yleishyödyllisyysministeriö () on Venäjän federaation ministeriö. == Ministerit == * 2013–2018: Mihail Men * 2018–2019: Vladimir Jakušev * 2020– Irek Faizullin ==Aiheesta muualla== Luokka:Venäjän ministeriöt
Venäjän Kaukoidän ja arktisen alueen kehitysministeriö

Venäjän Kaukoidän ja arktisen alueen kehitysministeriö () on Venäjän federaation ministeriö. == Ministerit == * 2012–2013: Viktor Išajev * 2013–2018: Aleksandr Galuška * 2018–2020: Aleksandr Kozlov * 2020– Aleksei Tšekunkov ==Aiheesta muualla== Luokka:Venäjän ministeriöt
Venäjän federaation digitaalisen kehityksen, viestinnän ja joukkoviestinnän
ministeriö

Venäjän federaation digitaalisen kehityksen, viestinnän ja joukkoviestinnän ministeriö () on Venäjän federaation ministeriö. == Ministerit == * 2008–2012: Igor Štšogolev * 2012–2018: Nikolai Nikiforov * 2018–2020: Konstantin Noskov * 2020– Maksut Šadajev ==Aiheesta muualla== Luokka:Venäjän ministeriöt
Velešta

Velešta on kylä Strugan kunnassa Pohjois-Makedoniassa. == Maantiede == Velešta sijaitsee Drimkolin alueella, Strugan kunnan alueen pohjoisosassa, Mustan Drinin vasemmalla puolella. Kylä on tasainen ja sijaitsee 716 metrin korkeudessa, mutta jotkut talot sijaitsevat korkeammalla. Osa kylästä sijaitsee Struga–Debar-maantien varrella ja itse Strugan kaupungista on matkaa 8 kilometriä. Kaupunki sijaitsee Strugan tasangon luoteisosassa, Jablanicavuoren huipulla. == Historia == Veleštan asukkaiden perimätiedon mukaan kaupunkiin asettuivat Debarista tulleet, jolloin Istrefaj’n ja Vincan perheet olivat ensimmäiset, jotka asettuivat sinne. Vuonna 1900 Vasil Kantšov keräsi ja kokosi alueen väestöstä tilastoja, joiden mukaan Veleštan kaupungissa asui noin 1 100 albaanimuslimia. == Urheilu == Paikallinen jalkapalloseura KF Velešta pelaa Pohjois-Makedonian kolmannella sarjatasolla. Luokka:Pohjois-Makedonian maantiede Luokka:Lounaisalue Luokka:Euroopan kylät
Venäjän federaation maatalousministeriö

Venäjän federaation maatalousministeriö () on Venäjän federaation ministeriö. == Ministerit == * 1999–2009: Aleksei Gordejev * 2009-2012: Jelena Skrynnik * 2012–2015: Nikolai Fjodorov * 2015–2018: Aleksandr Tkatšov * 2018–2024: Dmitri Patrušev * 2024– Oksana Lut ==Aiheesta muualla== Luokka:Venäjän ministeriöt
Venäjän federaation urheiluministeriö

Venäjän federaation urheiluministeriö () on Venäjän federaation ministeriö. == Ministerit == * 2008: Boris Ivanjuženkov * 2008–2016: Vitali Mutko * 2016–2020: Pavel Kolobkov * 2020–2024: Oleg Matytsin * 2024– Mihail Degtjarjov ==Aiheesta muualla== Luokka:Venäjän ministeriöt
Venäjän federaation liikenneministeriö

Venäjän federaation liikenneministeriö () on Venäjän federaation ministeriö. == Ministerit == * 1990–1996: Vitali Jefimov * 1996–1998: Nikolai Tsah * 1998–2004: Sergei Frank * 2004–2012: Igor Levitin * 2012–2018: Maksim Sokolov * 2018–2020: Jevgeni Ditrih * 2020–2024: Vitali Saveljev * 2024– Roman Starovoit ==Aiheesta muualla== Luokka:Venäjän ministeriöt
Venäjän federaation työ- ja sosiaaliministeriö

Venäjän federaation työ- ja sosiaaliministeriö () on Venäjän federaation ministeriö. == Ministerit == * 2012–2020: Maksim Topilin * 2020– Anton Kotjakov ==Aiheesta muualla== Luokka:Venäjän ministeriöt
Venäjän federaation valtiovarainministeriö

Venäjän federaation valtiovarainministeriö () on Venäjän federaation ministeriö. == Ministerit == * 1992: Jegor Gaidar * 1992–1993: Vasili Bartšuk * 1993–1994: Boris Fjodorov * 1994: Sergei Dubinin (vt.) * 1994: Andrei Vavilov (vt.) * 1994–1996: Vladimir Panskov * 1996–1997: Aleksandr Livšits * 1997: Anatoli Tšubais * 1997–1999: Mihail Zadornov * 1999–2000: Mihail Kasjanov * 2000–2011: Aleksei Kudrin * 2011– Anton Siluanov ==Aiheesta muualla== Luokka:Venäjän ministeriöt
Venäjän federaation talouskehitysministeriö

Venäjän federaation talouskehitysministeriö () on Venäjän federaation ministeriö. == Ministerit == * 2008–2012: Elvira Nabiullina * 2012–2013: Andrei Belousov * 2013–2016: Aleksei Uljukajev * 2016–2020: Maksim Oreškin * 2020– Maksim Rešetnikov ==Aiheesta muualla== Luokka:Venäjän ministeriöt
Venäjän federaation energiaministeriö

Venäjän federaation energiaministeriö () on Venäjän federaation ministeriö. Vuonna 2024 Venäjän presidentti Vladimir Putin nimitti serkkunsa Jevgeni Putinin tyttären Anna Tsiviljovan aviomiehen Sergei Tsiviljovin Venäjän energiaministeriksi. == Ministerit == * 2008–2012: Sergei Šmatko * 2012–2020: Aleksandr Novak * 2020–2024: Nikolai Šulginov * 2024– Sergei Tsiviljov == Lähteet == ==Aiheesta muualla== Luokka:Venäjän ministeriöt
Venäjän federaation tiede- ja korkeakouluministeriö

Venäjän federaation tiede- ja korkeakouluministeriö () on Venäjän federaation ministeriö. == Ministerit == * 2018–2020: Mihail Kotjukov * 2020– Valeri Falkov ==Aiheesta muualla== Luokka:Venäjän ministeriöt
Qarha

Qarha () on kylä Libanonissa Akkarin hallintoalueella Akkarin piirissä. Sen asukkaat ovat pääasiassa alaviittejä ja sunnimuslimeja. Qarhassa on kaksi aluetta, jotka ovat Qarha ja Jarha. Alueilla asuu noin 1 000 ihmistä. Kylässä on moskeija, supermarketti ja koulu. Luokka:Libanonin maantiede Luokka:Kylät
Ruotsin työministeriö

Ruotsin työministeriö () on yksi Ruotsin hallituskanslian yhdestätoista ministeriöstä (ruots. departement). Työministeriö vastaa työmarkkinoihin, työlainsäädäntöön ja työympäristöön liittyvistä kysymyksistä ja asioista. Ministeriö vastaa myös kotouttamiskysymyksistä, sosiaalisen syrjäytymisen torjunnasta sekä naisten ja miesten välisen tasa-arvon edistämisestä. Lisäksi ministeriö vastaa ihmisoikeustyöstä kansallisella tasolla, LGBTI-ihmisten oikeuksien vahvistamisesta sekä rasismin ja syrjinnän vastaisesta työstä. == Lähteet == ==Aiheesta muualla== Työ
Ruotsin valtiovarainministeriö

Ruotsin valtiovarainministeriö () on yksi Ruotsin hallituskanslian yhdestätoista ministeriöstä (ruots. departement). Valtiovarainministeirö vastaa valtiontalouteen liittyvistä asioista. Näihin kuuluvat valtion talousarvion koordinointi, ennusteet ja analyysit, verokysymykset sekä valtionhallinnon toiminnan ohjaus ja johtaminen. Lisäksi ministeriö vastaa rahoitusmarkkinoihin, kuntiin ja alueisiin, hankintoihin, valtionyhtiöihin, digitalisaatioon ja tietotekniikkaan sekä kuluttajalainsäädäntöön liittyvistä asioista. == Lähteet == ==Aiheesta muualla== Valtiovarain
Ruotsin puolustusministeriö

Ruotsin puolustusministeriö () on yksi Ruotsin hallituskanslian yhdestätoista ministeriöstä (ruots. departement). Puolustusministeriö vastaa Ruotsin sotilaalliseen puolustukseen, siviilipuolustuksen koordinointiin ja yhteiskunnan kriisivalmiuteen sekä onnettomuuksilta suojautumiseen liittyvistä asioista. Ministeriö suunnittelee strategisella tasolla kansainvälisiä operaatioita ja turvallisuuden edistämistoimia ja ohjeistaa viranomaisia näiden operaatioiden toteuttamisessa ja seurannassa.. == Lähteet == ==Aiheesta muualla== Puolustus Luokka:Puolustusministeriöt
Ruotsin oikeusministeriö

Ruotsin oikeusministeriö () on yksi Ruotsin hallituskanslian yhdestätoista ministeriöstä (ruots. departement). Oikeusministeriö vastaa oikeusviranomaisista, kuten poliisista, syyttäjistä, tuomioistuimista ja vankiloista. Se vastaa myös maahanmuuttokysymyksistä. Ministeriön toimivaltaan kuuluu perustuslaillista ja yleistä hallinto-oikeutta, siviilioikeutta, prosessioikeutta, rikosoikeutta, yleistä järjestystä ja turvallisuutta sekä maahanmuutto- ja turvapaikkaoikeutta koskeva lainsäädäntö. == Lähteet == ==Aiheesta muualla== Oikeusministeriö
Ruotsin ilmasto- ja elinkeinoministeriö

Ruotsin ilmasto- ja elinkeinoministeriö () on yksi Ruotsin hallituskanslian yhdestätoista ministeriöstä (ruots. departement). Ilmasto- ja elinkeinoministeriö vastaa ilmasto-, ympäristö-, energia-, yritys- ja innovaatiokysymyksistä. Ministeriö vastaa myös säteilyturvallisuudesta, Agenda 2030:sta ja ulkoilusta sekä työskentelee kiertotalouteen siirtymisen parissa. == Lähteet == ==Aiheesta muualla== Ilmasto- ja elinkeinoministeriö
Ruotsin kulttuuriministeriö

Ruotsin kulttuuriministeriö () on yksi Ruotsin hallituskanslian yhdestätoista ministeriöstä (ruots. departement). Kulttuuriministeriö vastaa kulttuuriin, demokratiaan, tiedotusvälineisiin, kansallisiin vähemmistöihin sekä saamelaisten kieleen ja kulttuuriin liittyvistä asioista. == Lähteet == ==Aiheesta muualla== Kulttuuriministeriö
Ruotsin maaseutu- ja infrastruktuuriministeriö

Ruotsin maaseutu- ja infrastruktuuriministeriö () on yksi Ruotsin hallituskanslian yhdestätoista ministeriöstä (ruots. departement). Maaseutu- ja infrastruktuuriministeriö vastaa maaseutualueisiin, elintarvike- ja maa- alan teollisuuteen, aluekehitykseen, liikenteeseen ja infrastruktuuriin sekä asunto- ja kaupunkisuunnitteluun liittyvistä asioista. == Lähteet == ==Aiheesta muualla== Maaseutu- ja infrastruktuuriministeriö
Ruotsin sosiaaliministeriö

Ruotsin sosiaaliministeriö () on yksi Ruotsin hallituskanslian yhdestätoista ministeriöstä (ruots. departement). Sosiaaliministeriö vastaa yhteiskunnan hyvinvointiin liittyvistä asioista, kuten kansanterveydestä, terveydenhuollosta ja vanhustenhuollosta. Ministeriön vastuualueeseen kuuluu myös sosiaalivakuutus, jonka tarkoituksena on varmistaa, että ihmiset ovat taloudellisesti turvassa sairauden, vanhuuden tai lasten ollessa pieniä. Ministeriön toimialaan kuuluvat myös yksilö- ja perhehoitoon, vammaisten tukemiseen ja vanhustenhoitoon liittyvät kysymykset. Lisäksi osasto työskentelee vammaisten oikeuksien ja palkkioeläkejärjestelmään liittyvien kysymysten parissa. Ministeriö vastaa myös urheiluun, nuorisopolitiikkaan, kansalaisyhteiskuntaan, uskonnollisiin yhteisöihin ja hautaustoimintaan liittyvistä asioista. == Lähteet == ==Aiheesta muualla== Sosiaaliministeriö
Ruotsin opetusministeriö

Ruotsin opetusministeriö () on yksi Ruotsin hallituskanslian yhdestätoista ministeriöstä (ruots. departement). Opetusministeriö vastaa hallituksen koulutus- ja tutkimuspolitiikasta. Se työskentelee muun muassa koulujen suorituskyvyn, opettajien työolojen ja opiskelijoiden rahoituksen parissa. == Lähteet == ==Aiheesta muualla== Opetusministeriö
Valtioneuvoston kanslia (Ruotsi)

Valtioneuvoston kanslia () on yksi Ruotsin hallituskanslian yhdestätoista ministeriöstä (ruots. departement). Pääministerin kanslia vastaa hallituskanslian työn johtamisesta ja koordinoinnista. == Lähteet == ==Aiheesta muualla== Valtioneuvoston kanslia
Tanskan elinkeinoministeriö

Tanskan elinkeinoministeriö () on yksi Tanskan ministeriöistä. Elinkeinoministeriö vastaa vihreästä siirtymästä, tulevasta rahoitusalasta ja kuluttajaolosuhteista biotieteisiin, globalisaatiostrategiaan, yrittäjyyteen ja teknologiseen kehitykseen. Ministeriön tehtäviin kuuluu luoda suotuisat ja kilpailukykyiset puitteet tanskalaisille yrityksille. == Lähteet == ==Aiheesta muualla== Elinkeino
Neuro-sama

Neuro-sama on virtuaalisena tubettajana toimiva keskustelubotti, joka striimaa kehittäjänsä kanavalla Twitch-palvelussa. Hahmon puheet ja luonne ovat peräisin tekoälyltä, joka käyttää laajaa kielimallia ja tekstistä puheeksi -ohjelmaa suoratoistolähetysten katsojien kanssa kommunikoimiseen. Katsojien kanssa keskustelemisen lisäksi Neuro-sama pelaa live-lähetyksissään videopelejä ja laulaa karaokea. Sen ensimmäinen, vuonna 2018 luotu versio pelasi osu!-rytmipeliä, mutta sillä ei vielä silloin ollut avataria eikä se kommunikoinut yleisönsä kanssa. Se aloitti striimaamisen kehittäjänsä Vedalin kanavalla 19. joulukuuta 2022, kun Vedal oli liittänyt siihen internetistä löytämänsä ilmaisen avatarin, puhetta tuottavan ohjelman ja kielimallia käyttävän tekoälyn. Neuro-saman live-lähetykset keskittyvät videopelien pelaamiseen. Se pelaa esimerkiksi osu!-rytmipeliä, jossa se on parhaimmillaan voittanut maailman parhaimpiin kuuluvan ihmispelaajan, ja Minecraftia, jossa sen peli on riittävän hyvää, ettei sitä heti erota tekoälyn ohjaamaksi. Pelaamisen lisäksi Neuro-sama on muun muassa laulanut, reagoinut YouTube- videoihin ja osallistunut yhteislähetyksiin muiden virtuaalisten tubettajien kanssa. Muun sisällön ohella Neuro-sama keskustelee lähetysten katsojien kanssa vastaamalla heidän chat-toiminnolla lähettämiinsä kysymyksiin ja reagoimalla heidän kommentteihinsa. Sen vastaukset kysymyksiin voivat ajoittain olla koomisia tai kiistaa aiheuttavia. Neuro-saman käyttämä Vedalin Twitch-kanava estettiin 11. tammikuuta 2023 kahdeksi viikoksi ”vihakäytöksen” vuoksi. Tarkkaa syytä tälle ei kerrottu, mutta sen epäiltiin liittyneen Neuro- saman live-lähetyksessä sanomaan kommenttiin, jossa se epäili holokaustin todenperäisyyttä. Tapauksen jälkeen Vedal lisäsi keinoja, joilla vastaavat kommentit pystytään jatkossa estämään. Neuro-saman sanomisia seuraa ja tarvittaessa moderoi live-lähetysten aikana ihminen. Neuro-samalla oli kesäkuussa 2024 Twitchissä yli 550 000 seuraajaa. Sen live-lähetyksiä katsoo keskimäärin 6 000 – 9 000 yhtäaikaista katsojaa. Parhaimmillaan sillä on ollut katsojia yli 25 000. Lisäksi sen YouTube-kanavalla oli 293 000 tilaajaa. == Katso myös == * Nothing, Forever == Lähteet == Luokka:Chatbotit Luokka:Striimaajat
Ossian Löwenmark

Bruno Ossian Löwenmark (10. kesäkuuta 1884 Kajaani – 15. marraskuuta 1954) oli suomalainen vakuutusalan yritysjohtaja.Kansaneläkelaitoksen henkilökortit- arkisto - 52_1 Vuosina 1950-1958 kuolleiden henkilöiden hakemistokortit, Luukkonen, Mikko - Majurinen, Ester, jakso 2205: LÖWENMARK OSSIAN BRUNO 10.06.1884 Kajaani (Helsinki); Kansallisarkisto Viitattu 9.6.202450-vuotias. Johtaja Ossian Löwenmark, Helsingin Sanomat, 10.06.1934, nro 153, s. 8, Kansalliskirjaston digitaaliset aineistot. Viitattu 09.06.2024 Löwenmark kävi koulua Turussa ja valmistui Turun ruotsalaisesta kauppaopistosta 1903. Hän opiskeli myös Berliinin kauppakorkeakoulussa ja Englannissa Beccles Collegessa sekä teki opintomatkoja Saksaan, Amerikkaan, Norjaan, Englantiin ja Ranskaan. Löwenmark aloitti uransa Suomen Yhdyspankin Turun konttorissa 1902–1907. Sen jälkeen hän oli työssä muun muassa Henkivakuutus Fenniassa Turussa ja Viipurissa 1909. Vuosina 1910–1911 hän toimi organisaattorina Kööpenhaminassa Carentia henkivakuutuslaitoksessa. Hän siirtyi 1911 Henkivakuutus Kalevan palvelukseen kansanvakuutusosaston järjestelijäksi ja päälliköksi. Hän oli Helsingin Pörssin varajohtajana 1918–1922 ja Ulkomaanpankin sivukonttorin johtajana 1922–1923. Vuodesta 1923 lähtien Löwenmark oli perustamansa Vakuutus Oy Auton toimitusjohtajana. Löwenmark oli Pääoma- ja Elinkorkovakuutuslaitoksen jäsen sekä Autovakuutusliiton hallitusten jäsen. Hän oli Kansallis-Vakuutus-Oy:n puheenjohtajana 1930–1934 sekä Helsingin Pörssiklubin taloudenhoitajana ja sihteerinä vuodesta 1919. Hän oli Hufvudstadsbladetin Arvopaperipörssin toimittajana 1918–1922. == Lähteet == Luokka:Suomalaiset yritysjohtajat Luokka:Vuonna 1884 syntyneet Luokka:Vuonna 1954 kuolleet
Yrjö Leppänen

Yrjö Leppänen (10. marraskuuta 1907 – 1982) oli suomalainen jalkapalloilija ja jääpalloilija. Yrjö Leppänen aloitti jalka- ja jääpallon aikansa viipurilaisessa ykkösseurassa Viipurin Susissa. == Jääpalloura == Yrjö Leppäsen ykköslajiksi muodostui jääpallo, jossa hän pelasi kaudesta 1926 alkaen. Kaikkiaan hänelle kertyi 17 pääsarjakautta vuosina 1926-47 puolustajana ja tukimiehenä. Niistä kaudet 1926-35, 1941 Susien riveissä sekä kaudet 1936-39 Viipurin Palloseuran (ViPS) riveissä. Sotien jälkeen hän pelasi vielä kauden helsinkiläisten Hukkien ja KIF:n riveissä. Kaikkiaan hän pelasi 67 pääsarjaottelua. Yrjö Leppänen pelasi myös maajoukkueessa kaikkiaan 9 A ja 2 B-maaottelua. === Saavutukset === * 7 SM-kultaa 1926, 1927, 1929, 1930, 1932 ja 1933 Susien riveissä sekä 1936 ViPS:n riveissä * 4 SM-hopeaa 1928, 1931, 1935 ja 1941 Susien riveissä * SM-pronssi 1934 Susien riveissä == Jalkapalloura == Yrjö Leppänen pelasi pääsarjaan nousseen Susien riveissä kaksi kautta eli kaudet 1931 ja 1932. Hän pelasi jalkapallon pääsarjassa kaikkiaan 2 kautta ja 20 ottelua, joissa hän teki kolme maalia. == Lähteet == Luokka:Suomalaiset jalkapalloilijat Luokka:Suomalaiset jääpalloilijat Luokka:Vuonna 1906 syntyneet Luokka:Vuonna 1987 kuolleet
Sterling Heights

Sterling Heights on kaupunki Detroitin suurkaupunkialueella Michiganissa Yhdysvalloissa. Autoteollisuus on kaupungin keskeisiä elinkeinoja. Sterling Heightsin väkiluku oli vuonna 2023 noin 133 000\. == Maantiede == Sterling Heights sijaitsee Michiganin kaakkoisosassa ja Macombin piirikunnan lounaisosassa noin 28 kilometriä Detroitista pohjoiseen. Maanteitse matka on hieman alle 40 kilometriä. Kaupungin ilmasto on kostean mantereinen. Kesät ovat kosteita ja lämpimiä ja talvet lumisia ja kylmiä. Heinäkuun korkein keskimääräinen lämpötila on 28 °C ja tammikuun keskimääräinen alin -7 °C. == Historia == pienois|vasen|William Upton House. William Upton rakennutti talon 1866–1867. Se on yksi harvoista Sterling Heightsin 1800-luvun rakennuksista. Michiganin yliopiston tutkijoiden mukaan nykyisen Sterling Heightsin alueella on asuttu jo yli 11 000 vuotta sitten. Sterling Heightsin halki virtaava kalaisa Clinton-joki ja sitä reunustava hedelmällinen maasto houkuttelivat alueelle uudisasukkaita 1800-luvulla. Syntyi maaseutuasutusta, ja aluetta kutsuttiin nimellä Sterling Township. Sen asukasluku vuonna 1880 oli noin 2 000\. Sterling Heightsin asukasluku kasvoi voimakkaasti 1950-luvulla. Paikkakunnalle muutti teollisuusyrityksiä ja niiden perässä työntekijöitä. Sterling Heights kohotettiin kansanäänestyksellä kaupungiksi vuonna 1968. == Talous == Sterling Heightsin elinkeinoja ovat muun muassa valmistava teollisuus, terveydenhuolto ja vähittäiskauppa. Yksittäisistä työnantajista merkittävä on Sterling Heights Assembly Plant. Vuonna 1953 puolustustarvikkeiden valmistajana aloittanut tehdas on sittemmin valmistanut muun muassa Chrysler-henkilöautoja. == Liikenne == Sterling Heightsin maantieliikenteen valtasuonia ovat Detroitista pohjoiseen vievä M-53 ja länsi–itäsuuntainen M-59. Väylät risteävät kaupungin pohjoisrajalla. == Lähteet == == Aiheesta muualla == *Sterling Heights, Michigan, USA — Sunrise, Sunset, and Daylength Luokka:Michiganin kaupungit
Naselle

Naselle on Tyynenmeren rannalla Yhdysvalloissa Washingtonin osavaltiossa Pacificin piirikunnassa sijaitseva asutuskeskus, joka sijaitsee 37 kilometrin päässä Columbiajoen suusta Nasellejoen laaksossa. Vuonna 2020 Nasellen asukasluku oli 421. Naselle sai nimensä aikaisemmin alueella asuneen nisal- intiaaniheimon mukaan. Naselleen asettui paljon suomalaisia siirtolaisia, ja vuodesta 1982 alkaen Nasellessa on pidetty joka toinen vuosi Finnish-American Folk Festival -juhlat. Vuonna 2006 järjestettiin Nasellessa yhdessä läheisen Oregonin osavaltiossa sijaitsevan Astorian kaupungin kanssa FinnFest USA -juhlat.Naselle CDP, Washington, United States Census BureauRite of the sauna thrives in Naselle, Longview Daily News, Longview, Washington. Sun, Jul 25, 2004, Page 29 Nasellen asutus syntyi 1880-luvulla, kun Columbiajoella kalastajina toimineita Pohjanmaan miehiä siirtyi kalastuskauden päätyttyä uudisasukkaiksi Nasellejoen laaksoon. Pian alueen metsävarat houkuttelivat paikalle metsäyhtiöitä, ja Naselle vaurastui metsähakkuiden ansiosta.Eräs suomalaisasutus Amerikan kaukaisessa lännessä, Helsingin Sanomat, 9.9.1934, nro 242, s. 29, Kansalliskirjaston digitaaliset aineistot. Viitattu 9.6.2024 Metsätalous on edelleen alueen tärkein elinkeino. == Tunnettuja asukkaita == * Oscar Wirkkala, metsuri ja keksijä * Wilho Saari, kanteleensoittaja ja opettaja == Lähteet == Luokka:Washingtonin maantiede Luokka:Amerikansuomalaiset Luokka:Pacificin piirikunta
Sonja van den Ende

Sonja van den Ende (s. 22. tammikuuta 1964) on alankomaalainen kansalaisjournalisti, jota usein on kuvailtu Venäjä-mieliseksi salaliittoteoreetikoksi.Ван Ден Энде Соня Myrotvorets, viitattu 9.6.2024 Sonja van den Ende European Platform for Democratic Elections, viitattu 9.6.2024 Myrotvorets pitää häntä Venäjän sotapropagandistina, hyökkäyssodan tukijana ja osallisena informaatio-operaatioihin. Ende raportoi Syyriasta sodan aikana. Hän syytti Yhdysvaltoja ja Israelia joukkotuhonnasta Syyriassa. Vladimir Putinin hän koki syyrialaisten puolustajaksi. Venäjän aloitettua täysimittaisen sodan Ukrainassa helmikuussa 2022 Ende lähti Venäjälle. Aleksandr Duginin värväämänäSonja van den Ende Vatnik Soup, viitattu 9.6.2024 hän siirtyi maaliskuussa 2022 Ukrainaan, jossa hän osallistui Venäjän miehittämillään alueilla järjestämiin lehdistökiertueisiin. Syksyllä 2022 Ende osallistui neljän ukrainalaisen alueen Venäjään liittämiseksi järjestettyyn laittomaan kansanäänestykseen, jonka yhteydessä hänet esiteltiin kansainvälisenä vaalitarkkailijana. Ende esiteltiin tarkkailijana taas vuonna 2023 Venäjän laittomasti järjestämissä aluevaaleissa miehitetyillä alueilla. Ende on luonnehtinut Venäjän pitämiä näennäisiä vaaleja hyviksi tilaisuuksiksi näyttää asioiden "todellinen laita" Euroopan unionille, joka hänen mukaansa on ymmärtänyt Ukrainan tilanteen väärin. Ende on kirjoittanut GRU:n omistamille disinformaatiosivustoille ja toiminut kolumnistina tiedotusvälineissä, joita johti Jevgeni Prigožin. Hän on myös esittänyt salaliittoteorioita covid-19-pandemiasta ja Maailman talousfoorumista. Sanojensa mukaan Ende ei voi palata Alankomaihin, koska hänet pidätettäisiin. Tiedossa ei kuitenkaan ole alankomaalaista rikostutkintaa hänen toimistaan. Kiinalainen Global Times on kuvaillut Endeä Naton propagandan paljastajaksi. Ende on väittänyt kiinalaisissa tiedotusvälineissä olevansa sensuurin uhri Euroopassa.GT Investigates: Western freelance journalists expose NATO propaganda fomenting Ukraine crisis, suffer merciless attacks by ‘civilized’ West Global Times 14.6.2022, viitattu 9.6.2024 Alankomaissa oleskellessaan Ende on asunut Rotterdamissa. Hänen kuvaajanaan on toiminut hänen tyttärensä. Ende on väittänyt olevansa sukua Bašar al-Assadille entisen miehensä kautta. == Lähteet == Luokka:Alankomaalaiset henkilöt Luokka:Salaliittoteoreetikot Luokka:Propagandistit Luokka:Vuonna 1964 syntyneet Luokka:Elävät henkilöt
Mons-en-Pévèle

Mons-en-Pévèle on kunta Pohjois-Ranskassa Nordin departementissa Hauts-de- Francen alueella. Se sijaitsee noin 23 kilometriä Lillen kaupungista etelään. == Historia == Mons-en-Pévèlellä oli yhteys Saint-Vaast d'Arrasin luostariin todistetusti jo vuonna 1021. Luostarilla oli kylässä kirkko ja sitä ympäröivä hautausmaa sekä muita rakennuksia. 18. elokuuta 1304 kylässä käytiin Mons-en- Pévèlen taistelu. Tuolloin alue kuului Flanderin kreivikuntaan. Taistelussa Ranskan kuningas Filip IV löi Flanderin kreivi Gui de Dampierren johtamat joukot, ja liitti alueet Ranskaan. == Nähtävyyksiä == Saint-Jean-Baptisten kirkon pohjoinen laiva on vuodelta 1664. Rakennus on kohdannut monet onnettomuudet ja useat laajennukset. 28. syyskuuta 1819 kirkko kärsi tulipalosta, jonka jäljiltä jäi vain seinät. Vuonna 1882 kirkontorni sai nykyisen uusgoottilaisen ulkoasun. == Urheilu == Kunnassa on Pariisi–Roubaix maantiepyöräkilpailussa käytettävä kivitieosuus eli pavé. Osuuden pituus on 2 990 metriä. Tiedosto:Paris Roubaix - Echappée - Mons-en-Pévèle.jpg|Mons-en- Pévèlen kivitieosuus ==Lähteet== ==Aiheesta muualla== Luokka:Nordin kunnat
Enni Virjonen

Enni Karoliina Virjonen (s. 14. toukokuuta 2007 Turku) on suomalainen yleisurheilun moniottelija. Hän edustaa Turun Urheiluliittoa. Häntä valmentaa Petra Virjonen. Hän saa apua valmennukseen Susann Sundkvistilta, Mika Lönnbladilta ja Raimo Hukkanen-Laaksoselta. Virjonen on saavuttanut useita SM-mitaleja eri lajeissa niin sisäratojen kuin ulkoratojen nuorten SM- kisoissa. Hän sijoittui vuonna 2023 Euroopan nuorten kesäolympiafestivaaleilla kolmanneksi 7-ottelussa pisteillä 5633. Vuonna 2024 hän rikkoi Saga Vannisen sisäratojen viisiottelun 17-vuotiaiden Suomen ennätyksen otellessaan hallimoniotteluiden SM-kisoissa Tampereella tammikuussa pisteet 4287. Tämä tulos rikkoi Vannisen Suomen ennätyksen 63 pisteellä. Myöhemmin samana vuonna hän rikkoi myös Vannisen 17-vuotiaiden ulkoratojen seitsenottelun Suomen ennätyksen otellessaan Tampereella toukokuussa pisteet 5948. Tällä tuloksella hän rikkoi Vannisen Suomen ennätyksen 35 pisteellä. Tulos oli maailman kaikkien aikojen yhdeksänneksi paras ulkoratojen tulos alle 18-vuotiaissa. Kesäkuussa 2024 Virjonen rikkoi 100 metrin aitajuoksussa (76,2 cm korkeat aidat) Nooralotta Nezirin vuonna 2009 tekemän alle 18-vuotiaiden Suomen ennätyksen seitsemällä sadasosalla juostessaan Ikaalisissa 13,16. Hän paransi alle 18-vuotiaiden Suomen ennätystä myöhemmin saman vuoden U18 EM-kisoissa aikaan 13,12. Hän oli rikkonut saman vuoden helmikuussa jo Saga Vannisen 60 metrin aitajuoksun (aitakorkeus 76,2 cm) sisäratojen Suomen ennätyksen viidellä sadasosalla juostessaan Mustasaaressa 8,20. Aika oli alle 18-vuotiaiden maailman kaikkien aikojen 4. kovin hallitulos 60 metrin aitajuoksussa. Virjonen debytoi Kalevan kisoissa 17-vuotiaana 200 metrin juoksussa. Hän juoksi alkuerässä uudeksi ennätyksekseen 24,27, jolla eteni erävoittajana finaaliin. Hän saavutti pari tuntia myöhemmin finaalissa SM- pronssia uudella ennätyksellään 23,95. Heinäkuussa 2024 hän voitti alle 18-vuotiaiden EM-kisoissa Banská Bystricassa 7-ottelun kultaa uusin Suomen ennätys pistein 6151 parantaen omissa nimissään ollutta ennätystä 203 pistettä. Hän teki ottelun aikana myös U18 EM-lajiennätyksen 100 metrin aidoissa 13,12 sekä keihäässä 51,59. == Henkilökohtaiset ennätykset == ;Ulkoradat * 100 m: 11,93 (Turku 5.6.2024) * 200 m: 23,95 (Vaasa 30.6.2024) * 400 m: 55,65 (Turku 5.6.2024) * 800 m: 2.23,51 (Maribor 27.7.2023) * 100 m aidat (76,20 cm): 13,12 (Banská Bystrica 18.7.2024) * Korkeus: 170 (Tampere 19.5.2023) * Pituus: 604 (Banská Bystrica 19.7.2024) * Kuula (3 kg): 15,06 (Kuortane 12.8.2023) * Keihäs (500 g): 51,59 (Banská Bystrica 19.7.2024) * Seitsenottelu (U18): 6151 (Banská Bystrica 18.–19.7.2024) ;Sisäradat * 60 m: 7,64 (Turku 3.2.2024) * 60 m aidat (76,20 cm): 8,20 (Mustasaari 25.2.2024) * 800 m: 2.32,66 (Tampere 20.1.2024) (ylipitkä rata) * Korkeus: 177 (Tampere 20.1.2024) * Pituus: 611 (Oulu 26.2.2023) * Kuula (3 kg): 15,68 (Turku 6.1.2024) * Viisiottelu (U18): 4287 (Tampere 20.1.2024) == Yksityiselämä == Enni Virjosen vanhemmat ovat entiset maajoukkuepikajuoksijat Tero Virjonen ja Petra Virjonen (o.s. Larm). == Lähteet == Luokka:Suomalaiset yleisurheilun moniottelijat Luokka:Vuonna 2007 syntyneet Luokka:Elävät henkilöt
Moonage Daydream (soundtrack)

Moonage Daydream on soundtrack-albumi muusikko David Bowieta käsittelevään samannimiseen elokuvaan. Se julkaistiin 16. syyskuuta 2022 digitaalisesti, ja kahden levyn CD-versio ilmestyi 18. marraskuuta. Elokuvan tavoin albumi sisältää hyvin laajasti erilaista materiaalia. Sillä on niin lyhyitä katkelmia kuin kokopitkiä versioitakin, ja osa on studio- ja osa liveäänityksiä. Harvinaisuuksia ovat muun muassa ”Sound and Vision”- ja ”Quicksand”-kappaleiden varhaiset versiot sekä aiemmin julkaisemattomat live- esitykset kappaleista ”Rock ’n’ Roll with Me”, ”The Jean Genie" ja ”Love Me Do”. == Kappaleet == === CD 1 === # # # # # # # # # # # # # # # # # # === CD 2 === # # # # # # # # # # # # # # # # # # # # # # # # # # # == Lähteet == Luokka:David Bowien albumit Luokka:Vuoden 2022 soundtrackit
ROSC

ROSC (engl. return of spontaneous circulation) tarkoittaa sydänpysähdyksessä aikaa sydämen pysähdyksestä verenkierron spontaaniin uudelleen käynnistymiseen. Potilaan elvytyksen jälkeiseen ennusteeseen vaikuttavana yhtenä tekijänä on sydänpysähdyksen kesto ja se, onko painantaelvytys aloitettu heti elottomuuden toteamisen jälkeen. Sydänpysähdyksen kesto vaikutaa aivovaurion syntyyn ja siksi on tärkeää minimoida tämä aika. Alilämpöisyys eli hypotermia antaa lisäaikaa potilaan elvyttämiselle. == Lähteet == Luokka:Lääketiede Luokka:Ensihoito
Elisabeth Pihela

Elisabeth Pihela (s. 15. maaliskuuta 2004) virolainen yleisurheilija, jonka laji on korkeushyppy. Parhaat saavutukset vuoteen 2024 mennessä ovat U20-sarjan EM-hopea ja -pronssi vuosina 2023 ja 2021. == Urheilu-ura == Elisabeth Pihela tuli kansainväliseen julkisuuteen saavutetuaan pronssia Tallinnan U20 EM-kisoissa tuloksella 1,86 cm. Saman vuoden U20 MM-kisoissa Nairobissa hän oli neljäs tuloksella 1,87 cm. Vuodesta 2023 tuli Pihelan kansainvälinen läpimurtovuosi. Hän paransi kesäkuussa 2023 Pärnussa ennätyksekseen 1,92 cm. Hän oli mukana saman kuun aikana Timanttiliigan Lausannen osakilpailuissa selvittäen 1,91 cm korkeuden. Hän oli mukana myös vuoden 2023 MM-kisoissa Budapestissä, mutta karsiutui alkukilpailussa tuloksella 1,89 cm. Syyskuussa 2023 hän kilpaili vielä Kiinan Xiamenin Tiimanttiliiga-kisassa sijoittuen neljäneksi. Vuoden 2024 EM-kisoissa Roomassa tuli myös karsiutuminen tuloksella 1,85 cm. Hän pääsi ranking-sijoituksella parhaan tuloksella ollessa 1,89 cm Pariisin 2024 olympialaisiin. Vuoden 2024 kesään mennessä Pihela on voittanut Viron mestaruuden kolme kertaa korkeushypyssä. == Muusta == Elisabeth Pihela valittiin vuonna 2023 Viron parhaaksi naisyleisurheilijaksi. Hänne isänsä on 1990-luvun lopulla menestynyt koripalloilija Priit Pihela (s. 1977). Isoäiti Priit Pihela (s.1953) on voittanut Viron yleisurheilussa vuonna 1976 100 m, 200 m ja 4x100 metrin maansa mestaruudet sekä 1972 200 m mestaruuden. ==Lähteet== Luokka:Virolaiset korkeushyppääjät Luokka:Vuonna 2004 syntyneet Luokka:Elävät henkilöt
Villa Medici

Villa Medici on 1600-luvulla rakennettu suuri huvila, joka sijaitsee Rooman Pincion kukkulalla. Huvilaa ympäröi laaja puisto. Ranskan kuningas Ludvig XIV:n vuonna 1666 perustama Rooman Ranskan akatemia (Académie de France à Rome) on vuodesta 1803 lähtien toiminut Villa Medicissä. Rooman Ranskan akatemia on Ranskan kulttuuriministeriön alainen julkisoikeudellinen laitos, jolla on kolme toisiaan täydentävää tehtävää: korkeatasoisten taiteilijoiden, luovan työn harjoittajien ja taidehistorioitsijoiden majoittaminen Villa Medicissä vuoden tai lyhyemmän ajan, kaikki taiteen alat kattavan ohjelmiston laatiminen ja tarjoaminen suurelle yleisölle sekä Rooman arkkitehtonisen ja maisemallisen kulttuuriperinnön ja taidekokoelmien säilyttäminen, entisöinti, tutkiminen ja tunnetuksi tekeminen yleisölle. == Lähteet == Luokka:Rooman rakennukset ja rakennelmat Luokka:Taiteilijaresidenssit Luokka:Huvilat
Markus Renvall

Markus Thure Renvall (8. kesäkuuta 1957 Helsinki – 28. tammikuuta 2023 Helsinki) oli suomalainen mediataiteilija. Renvall opiskeli kuvataiteita Vapaassa taidekoulussa vuosina 1975–1979. Renvall kasvoi taiteen ympäröimänä Lallukan taiteilijakodissa, jossa hänen isänsä oli kuvanveistäjä Ben Renvall ja äitinsä taidemaalari Pirkko Lantto. Taide oli osa perhe-elämää, ja kotona oli taidekirjoja sekä keramiikka- ja posliiniuunit. Lapsena Renvall tarkisti aina ensimmäiseksi kavereidensa taulut vieraillessaan heidän luonaan. Hän tutustui taiteeseen laajasti perheen kiertäessä näyttelyitä, ja Ateneumin kokoelma tuli tutuksi jo varhain. Renvall pääsi isänsä mukana tutustumaan kansainväliseen taidemaailmaan ja vieraili Venetsian biennaalissa ensimmäisen kerran 10-vuotiaana. Renvall oli monialainen mediataiteilija, joka loi ääntä, kuvaa ja videopohjaisia teoksia, uusia konsepteja ja ympäristöteoksia. Hänen työnsä keskiössä oli Straight-On-Medicine -taideajattelu, joka sai alkunsa Helsingin kaupungin museon ”Rohto Taidetta Nuorille miehille” -näyttelystä vuonna 2002. Hän tuotti teoksia eri maihin ja tilanteisiin, kuten nykytanssiin ja näyttelyihin, ja hänen tunnetuimpia teoksiaan olivat muun muassa ”The Boll- Show”, ”Rohto”-kokonaisuudet ja ”Surun Disko”. Hän yhdisti yhteisöllisen taiteen mediataiteeseen, kehitti ”Medialeikki”-konseptia lapsille ja kuratoi ”Pää pyörälle” -festivaalia. Renvall toimi Suomen Taiteilijaseuran puheenjohtajana vuosina 2016–2017 sekä useissa luottamustehtävissä muun muassa MUU ry:ssä, Kuvastossa, M-Cultissa ja AV-arkissa. == Lähteet == Luokka:Suomalaiset mediataiteilijat Luokka:Vuonna 1957 syntyneet Luokka:Vuonna 2023 kuolleet
Sangzor

thumb|Sangzorjoki. Sangzor () on joki Uzbekistanin Jizzaxin alueella. Sen pituus on 198 kilometriä ja varsinaisen valuma-alueen laajuus 3 220 nelikilometriä. Joki saa alkunsa 3 400 metrin korkeudelta Turkestanvuorten Guralashin solasta. Se virtaa Turkestan- ja Molguzarvuorten välisessä laaksossa kohti luodetta ja laskee Tuzkonjärveen Kyzylkumin aavikon kaakkoislaidalla. Jizzaxin keidasalueella koko vesimäärä käytetään usein maatalouden keinokasteluun. Sangzorin keskimääräinen virtaus on 4 kuutiometriä sekunnissa. Suurin osa vesimäärästä saadaan maalis-kesäkuussa, ja joki tulvii usein toukokuussa. Keinokastelua varten jokeen saadaan kanavia pitkin lisävettä Zarafshonista ja Syrdarjasta. ==Lähteet== Luokka:Jizzaxin alue Luokka:Uzbekistanin joet
Lontoon pormestarinvaali 2024

Lontoon pormestarinvaali 2024 käytiin 2. toukokuuta 2024 Suur-Lontoon yleishallintoviranomaisen edustajistovaalien ja useiden muiden Englannin ja Walesin paikallisvaalien yhteydessä. Vaalin voitti istuva pormestari, työväenpuolueen Sadiq Khan. == Vaalitapa == Äänioikeutettuja olivat kaikki 18 vuotta täyttäneet Suur-Lontoossa asuvat Yhdistyneen kuningaskunnan, Kansainyhteisön tai Euroopan unionin kansalaiset, jotka olivat rekisteröityneet äänestäjiksi. Vaalikelpoisia olivat kaikki äänioikeutetut sekä ne, jotka olivat 12 kuukauden ajan ennen vaalipäivää asuneet tai työskennelleet Lontoossa tai vuokranneet tai omistaneet kiinteistön siellä. Päästäkseen ehdolle kunkin ehdokkaan oli kerättävä vähintään 330 allekirjoitusta äänioikeutetuilta Suur-Lontoon asukkaalta: kymmenen kustakin Lontoon 32 kaupunkipiiristä sekä Lontoon Citystä. Lisäksi kunkin ehdokkaan oli maksettava 10 000 punnan pantti, jonka sai takaisin, jos ehdokas sai vaalissa vähintään viisi prosenttia äänistä. Aiemmista pormestarinvaaleista poiketen pormestari valittiin yksinkertaisella enemmistövaalilla. == Tulos == Puolue Ehdokas Ääniä % Työväenpuolue Sadiq Khan 1 088 225 43,8 Konservatiivipuolue Susan Hall 812 397 32,7 Liberaalidemokraatit Rob Blackie 145 184 5,8 Vihreä puolue Zoë Garbett 145 114 5,8 Reform UK Howard Cox 78 865 3,1 sitoutumaton Natalie Campbell 47 815 1,9 SDP Amy Gallagher 34 449 1,4 Animal Welfare Femy Amin 29 280 1,2 sitoutumaton Andreas Michli 26 121 1,1 sitoutumaton Tarun Ghulati 24 702 1,0 Count Binface Count Binface 24 260 1,0 Britain First Nick Scanlon 20 519 0,8 London Real Brian Rose 7 501 0,3 Yhteensä 2 484 432 100,0 Hylätyt äänet 11 127 0,4 Äänestäneet/äänestysprosentti 2 495 559 40,5 Lähde: == Lähteet == Luokka:Vuoden 2024 vaalit Luokka:Lontoon historia Luokka:Lontoon pormestarit Luokka:Yhdistyneen kuningaskunnan vaalit